
Hol vannak a férfiak? Női szerepkörök egy roma szegregációban

Kulcsszavak: Cigány nők, cigány családok, nemi szerepek, szegregáció
Nincsenek pontos adataink arról, hogy hány roma nő él ma Magyarországon, milyen
csoportokban, környezetben és szokásokkal. A többségi társadalom gyakran kollektív képet
alkot róluk, de ahogy nem beszélhetünk homogén cigányságról, homogén női szerepekről
sem. Empirikus kutatásom során, a FETE programhoz tartozó Dombpusztán, vizsgáltam a
helyi roma szegregációban élő nők szerepvállalásait. Életútinterjúim során mélyebb
betekintést nyertem az interjúalanyaim élethelyzetébe. Tapasztalataim alapján, a roma nők
a társadalmi elnyomás több szintjével néznek szembe, és gyakran egyedül maradnak
problémáik megoldásával. Eredményeim szerint, az ott élő roma nők a női-anyai
szerepeken túl gyakran a hagyományos értelemben vett férfi szerepeket is magukra
vállalják, mivel a férfiak valójában nincsenek jelen a családok életében. Ez, egyfajta
szerepkonfliktust eredményez, amit generációkon át örökítenek, és ami mellett a tanult
tehetetlenség is fontos szerepet játszik, amit az anya-lánya kapcsolatok elemzésével
mélyebben is vizsgáltam. Meglepő eredményem, hogy a közösség tagjai bár követik
hagyományaikat, nem mindig ismerik fel azok valódi jelentőségét.



